[{"text_idx": "#000001", "text": "Disgrifiad o\u2019r llun, Mae blodau wedi eu gosod y tu allan i waith dur Celsa er cof am y ddau weithiwr fu farw"}, {"text_idx": "#000002", "text": "Mae'r heddlu wedi cyhoeddi enwau dau ddyn fu farw mewn ffrwydrad ar safle gwaith dur Celsa yng Nghaerdydd."}, {"text_idx": "#000004", "text": "Cafodd pump o bobl eu hanafu yn y digwyddiad ar y safle gwaith dur yn Sblot. Cafodd pedwar eu cludo i'r ysbyty ond dim ond un sy'n parhau i fod yn yr ysbyty erbyn hyn."}, {"text_idx": "#000005", "text": "Parhau mae'r ymdrechion i symud cyrff y ddau weithiwr gafodd eu lladd."}, {"text_idx": "#000007", "text": "Dywedodd brawd Mr O'Brien, Kevin, wrth y BBC ei fod yn \"gawr o ddyn\" oedd yn \"caru'i fywyd yn y gwaith dur\"."}, {"text_idx": "#000011", "text": "Ychwanegodd ei frawd fod Mr O'Brien wedi gweithio mewn amryw o lefydd cyn dychwelyd i Celsa fel peiriannydd."}, {"text_idx": "#000013", "text": "\"Roedd Peter yn aelod poblogaidd iawn, wnaeth gynrychioli'r clwb mewn rygbi a phe\u0302l-fas. Roedd yn un o'r sylfaenwyr ac yn bencampwr presennol Clwb Bowlio St Peter's."}, {"text_idx": "#000015", "text": "Roedd ei gyd-weithiwr Mr Sim yn wreiddiol o Newcastle ond roedd yn byw yn ne Cymru ers rhai blynyddoedd."}, {"text_idx": "#000016", "text": "Roedd ganddo wraig, Sam, ac mae'n gadael mab a merch ifanc."}, {"text_idx": "#000018", "text": "Mewn datganiad y tu allan i safle'r gwaith dur yn ardal Sblot, dwedodd Luis Sanz, Prif Swyddog Gweithredol Celsa, fod y cwmni'n cydymdeimlo'n ddwys gyda theuluoedd y rhai fu farw."}, {"text_idx": "#000019", "text": "\"Mae cynnig cefnogaeth i'r teuluoedd yn flaenoriaeth i ni. Roedd ddoe yn ddiwrnod trasig i'n teulu ni yn Celsa.\""}, {"text_idx": "#000020", "text": "Dywedodd Mr Sanz fod y cwmni'n \"hynod ddiolchgar i'r gymuned leol am y gefnogaeth sydd wedi ei dangos ar adeg anodd.\""}, {"text_idx": "#000021", "text": "Ychwanegodd fod Celsa'n gweithio gyda'r awdurdodau er mwyn ceisio dod o hyd i union achos y ffrwydrad ddydd Mercher."}, {"text_idx": "#000022", "text": "\"Er cof am ein cydweithwyr, rydym yn ymdrechu i osgoi diwrnod arall tebyg i ddoe.\""}, {"text_idx": "#000023", "text": "Mae'r ymchwiliad i achos y ffrwydrad hefyd yn parhau."}, {"text_idx": "#000025", "text": "Prif StraeonCarchar am oes i ddyn am lofruddio dynes yn Y BermoPublished11 awr yn o\u0302lUndeb rygbi a thimau Cymru yn arwyddo cytundebPublished7 awr yn o\u0302lBachgen yn yr ysbyty a dwy fenyw wedi'u harestioPublished9 awr yn o\u0302l"}, {"text_idx": "#000027", "text": "Undeb rygbi a thimau Cymru yn arwyddo cytundeb"}, {"text_idx": "#000028", "text": "Bachgen yn yr ysbyty a dwy fenyw wedi'u harestio"}]